JayJayThrowThrow/commonwealth-wiki-mix huggingface dataset:
দক্ষিণ এশীয় আঞ্চলিক সহযোগিতা সংস্থা

দক্ষিণ এশীয় আঞ্চলিক সহযোগিতা সংস্থা (সংক্ষেপে সার্ক) দক্ষিণ এশিয়ার একটি আঞ্চলিক সংস্থা। এর সদস্য দেশগুলো বাংলাদেশ, পাকিস্তান, ভারত, শ্রীলঙ্কা, মালদ্বীপ, নেপাল, ভুটান এবং আফগানিস্তান। চীন, জাপান, যুক্তরাষ্ট্র, দক্ষিণ কোরিয়া, ইরান, মায়ানমার, মরিশাস, অস্ট্রেলিয়া ও ইউরোপীয় ইউনিয়ন হল সার্কের ৯টি পর্যবেক্ষক রাষ্ট্র। সার্ক ১৯৮৫ সালের ৮ই ডিসেম্বর প্রতিষ্ঠিত হয়েছিল। জেনারেল হুসাইন মোহাম্মদ এরশাদের শাসনকালে সার্কের পথ চলা শুরু হয়েছিল। বাংলাদেশ, ভারত, পাকিস্তান, নেপাল, ভুটান, মালদ্বীপ ও শ্রীলঙ্কা নেতারা দক্ষিণ এশিয়ার আঞ্চলিক, অর্থনৈতিক, সামাজিক ও সাংস্কৃতিক উন্নয়ন এবং অন্যান্য উন্নয়নশীল দেশসমূহের সাথে বন্ধুত্বপূর্ণ সম্পর্ক ও সহযোগিতা করার লক্ষ্যে এক রাজকীয় সনদপত্রে আবদ্ধ হন। এটি অর্থনৈতিক, প্রযুক্তিগত, সামাজিক, সাংস্কৃতিক এবং উন্নয়নের যৌথ আত্মনির্ভরশীলতা জোর নিবেদিত। সার্কের প্রতিষ্টাতা সদস্য সমূহ হল বাংলাদেশ, ভারত, পাকিস্তান, শ্রীলঙ্কা, নেপাল, মালদ্বীপ, ভুটান এবং ২০০৭ সালে আফগানিস্তান সার্কের সদস্য পদ লাভ করে। রাষ্ট্রের শীর্ষ মিটিং সাধারণত বাৎসরিক ভিত্তিতে নির্ধারিত এবং পররাষ্ট্র সচিবদের সভা দুই বছর পর পর অনুষ্ঠিত হয়। নেপালের রাজধানী কাঠমান্ডু সার্কের সদর দফতর অবস্থিত।
ইতিহাস

প্রথম দক্ষিণ এশীয় আঞ্চলিক সহযোগিতার জন্য একটি কাঠামো প্রতিষ্ঠার প্রস্তাবটি বাংলাদেশের প্রাক্তন রাষ্ট্রপতি জিয়াউর রহমানের চিন্তাধারা থেকে আসে।
সচিবালয়

thumb|সার্ক সচিবালয় কাঠমান্ডু, [[নেপাল]]

সার্ক সচিবালয় জানুয়ারি ১৭, ১৯৮৭ সালে নেপালের রাজধানী কাঠমান্ডুতে প্রতিষ্ঠিত হয় এবং নেপালের প্রথিতযশা রাজা বীরেন্দ্র বীর বিক্রম শাহ দেব এটি উদ্বোধন করেন।
আঞ্চলিক কেন্দ্রসমূহ

সার্কের আঞ্চলিক কেন্দ্রসমূহ:
মহাসচিব
শীর্ষ সম্মেলন
সার্কের বর্তমান নেতৃবৃন্দ
আরও দেখুন

* বে অফ বেঙ্গল ইনিশিয়েটিভ ফর মাল্টিসেক্টরাল, টেকনিকাল এন্ড ইকনমিক কোঅপারেশন
* সার্ক সম্মেলনের তালিকা
* মেকং-গঙ্গা সহযোগিতা
* দক্ষিণ এশীয় মুক্ত বাণিজ্য অঞ্চল
* দক্ষিণ এশিয়ার উপআঞ্চলিক অর্থনৈতিক সহযোগিতা
তথ্যসূত্র

*
বহিঃসংযোগ

*
* সার্ক যুব


বিষয়শ্রেণী:১৯৮৫-এ প্রতিষ্ঠিত সংগঠন
বিষয়শ্রেণী:আন্তর্জাতিক অর্থনৈতিক সংস্থা
বিষয়শ্রেণী:জাতিসংঘ সাধারণ পরিষদের পর্যবেক্ষক
বিষয়শ্রেণী:আঞ্চলিক রাষ্ট্রসংঘ
বিষয়শ্রেণী:এশিয়া ভিত্তিক আন্তর্জাতিক সংস্থা
বিষয়শ্রেণী:আফগানিস্তানের বৈদেশিক সম্পর্ক
বিষয়শ্রেণী:নেপালের বৈদেশিক সম্পর্ক
বিষয়শ্রেণী:পাকিস্তানের বৈদেশিক সম্পর্ক
বিষয়শ্রেণী:বাংলাদেশের বৈদেশিক সম্পর্ক
বিষয়শ্রেণী:ভুটানের বৈদেশিক সম্পর্ক
বিষয়শ্রেণী:মালদ্বীপের বৈদেশিক সম্পর্ক
বিষয়শ্রেণী:শ্রীলঙ্কার বৈদেশিক সম্পর্ক
বিষয়শ্রেণী:নেপাল ভিত্তিক সংগঠন
বিষয়শ্রেণী:দক্ষিণ এশীয় আঞ্চলিক সহযোগিতা সংস্থা
বিষয়শ্রেণী:চুক্তি অনুযায়ী প্রতিষ্ঠিত আন্তঃসরকারি সংস্থা
বিষয়শ্রেণী:ভারতের বৈদেশিক সম্পর্ক
নন্দিত নরকে

নন্দিত নরকে বাংলাদেশের কথাসাহিত্যিক হুমায়ূন আহমেদের প্রথম উপন্যাস। এর রচনাকাল ১৯৭০ এবং প্রকাশিত হয় ১৯৭২ সালে। ঢাকা বিশ্ববিদ্যালয়ে রসায়ন বিভাগে অধ্যয়নকালে হুমায়ূন আহমেদ উপন্যাসটি রচনা করেন। এ সময় তিনি ঢাকা বিশ্ববিদ্যালয়ের হাজী মুহম্মদ মুহসীন হলের আবাসিক ছাত্র ছিলেন।
প্রকাশনা তথ্যাদি

১৯৭০-এ লিখিত হলেও উপন্যাসটি ১৯৭১-এর মুক্তিযুদ্ধের কারণে তখন প্রকাশিত হয়নি। বাংলাদেশ স্বাধীন হওয়ার অব্যবহিত পর ঢাকা থেকে প্রকাশিত মুখপত্র নামীয় একটি সংকলনে এ উপন্যাসটি প্রকাশ হওয়ার পর বিশিষ্ট বুদ্ধিজীবী ও সাহিত্যিক আহমদ ছফা উপন্যাসটি পুস্তকাকারে প্রকাশের উদ্যোগ গ্রহণ করেন। এই উদ্যোগেরই ধারাবাহিকতায় ১৯৭২ এর শেষ দিকে খান ব্রাদার্স এ্যাণ্ড কোং উপন্যাসটি পুস্তকাকারে প্রকাশ করে। প্রকাশক হিসেবে কে, এম, ফারুক খানের নাম মুদ্রিত ছিল। মলাট ছিল বোর্ডের তৈরি। মূল্য রাখা হয়েছিল সাড়ে তিন টাকা। গ্রন্থটির প্রচ্ছদ অঙ্কন করেছিলেন কাইয়ুম চৌধুরী। বইটির উৎসর্গপত্রে লিখিত ছিল, "নন্দিত নরকবাসী মা-বাবা, ভাইবোনদের"।

'In Blissful Hell' শিরোনামে উপন্যাসটির ইংরেজি অনুবাদ এপ্রিল, ১৯৯৩-এ প্রকাশিত হয়।
গল্পসংক্ষেপ
আলোচনা

এটি একটি স্বল্প দৈর্ঘ্য উপন্যাস। খান ব্রাদার্স কর্তৃক প্রকাশিত প্রথম সংস্করণে এর পরিসর ছিল মাত্র ৭০ পৃষ্ঠা। অনেক ক্ষেত্রে ছোট গল্পের দৈর্ঘ্যও এর চেয়ে বেশি হয়। হুমায়ূন আহমেদ সীমিত পরিসরেই উপন্যাসের আবহ তৈরি করতে পেরেছিলেন। প্রথম উপন্যাসেই হুমায়ূন আহমেদ ব্যাপক পাঠকের মুগ্ধ মনোযোগ আকর্ষণ সক্ষম হয়েছিলেন।
আহমদ শরীফের ভূমিকা

বাংলা ভাষা ও সাহিত্যের বিশিষ্ট পণ্ডিত অধ্যাপক আহমদ শরীফ স্বতঃপ্রণোদিত হয়ে এ উপন্যাসের একটি ভূমিকা লিখে দিয়েছিলেন।
জনসংস্কৃতি

* নাট্যদল বহুবচন ১৯৭৫ সালে উপন্যাসটির নাট্যরূপ দেয় এবং মঞ্চায়ন করে।
* কবি বেলাল আহমেদ পরিচালনায় উপন্যাসটির চলচ্চিত্র রূপ ২০০৬ সালে মুক্তি পায়।
তথ্যসূত্র

বিষয়শ্রেণী:১৯৭২-এর উপন্যাস
বিষয়শ্রেণী:বাংলা ভাষার উপন্যাস
বিষয়শ্রেণী:১৯৭২-এর বাংলাদেশী উপন্যাস
বিষয়শ্রেণী:বাংলা ভাষার বাংলাদেশী উপন্যাস
বিষয়শ্রেণী:হুমায়ূন আহমেদের উপন্যাস
বিষয়শ্রেণী:চলচ্চিত্রে অভিযোজিত বাংলাদেশী উপন্যাস
বিষয়শ্রেণী:২০০০-এর দশকের বাংলা ভাষার চলচ্চিত্র
বিষয়শ্রেণী:বাংলাদেশী উপন্যাস
বিষয়শ্রেণী:বাংলা ভাষার বাংলাদেশী চলচ্চিত্র
বিষয়শ্রেণী:২০০৬-এর চলচ্চিত্র
বিষয়শ্রেণী:বাংলাদেশী উপন্যাস অবলম্বনে চলচ্চিত্র
বিষয়শ্রেণী:বাংলাদেশের পটভূমিতে চলচ্চিত্র
বিষয়শ্রেণী:বাংলা নাটক
বিষয়শ্রেণী:বাংলাদেশী নাটক
সংশপ্তক (উপন্যাস)

সংশপ্তক শহীদুল্লাহ কায়সারের একটি উপন্যাস। ১৯৬৪ সালে রচিত এই উপন্যাসটি ১৯৬৫ সালে প্রকাশিত হয়। পরবর্তীতে আবদুল্লাহ আল মামুন নাট্যরূপ প্রদান করেন এবং যা বাংলাদেশ টেলিভিশনে সম্প্রচারিত হয়। সংশপ্তক নাটকটি বাংলাদেশে টিভি নাটকের অন্যতম জনপ্রিয় নাটক হিসেবে বিবেচনা করা হয়। সংশপ্তক শব্দের অর্থ হয় জয় না হয় মৃত্যু।
তথ্যসূত্র
বহিঃসংযোগ

* সংশপ্তক উপন্যাস নিয়ে আহমেদ মাওলার একটি বিশ্লেষণধর্মী লেখা


বিষয়শ্রেণী:বাংলা ভাষার উপন্যাস
বিষয়শ্রেণী:১৯৬৫-এর উপন্যাস
গেয়র্গ সিমোন ওম

জর্জ সাইমন ওহম (১৬ মার্চ, ১৭৮৯ - ৬ জুলাই, ১৮৫৪) ছিলেন জার্মান পদার্থ বিজ্ঞানী ও গণিতবিদ। ১৮২৬ সালে তিনি ও'মের সূত্র আবিষ্কার করেন। তার ছোট ভাই মার্টিন ওম একজন প্রখ্যাত গণিতবিদ।
জীবনী

প্রাথমিক জীবন

গেয়র্গ ওম ১৭৮৯ সালে এরলাঙেন, জার্মানিতে এক প্রোটেস্ট্যান্ট পরিবারে জন্মগ্রহণ করেন। তার পিতা ইয়োহান ভল্‌ফগাং ওম ছিলেন একজন তালামিস্ত্রি এবং মাতা মারিয়া এলিজাবেথ বেক ছিলেন এরলাঙেনের একজন দর্জির মেয়ে। গেয়র্গের পিতামাতা শিক্ষিত ছিলেন না, কিন্তু তার পিতা নিজ উদ্যোগে পড়াশুনা করেন এবং তার সন্তানদের পাঠদান করেন। গেয়র্গের সাত ভাইবোনের মধ্যে মাত্র তিনজন প্রাপ্ত বয়স পর্যন্ত বেঁচে ছিলেন। তারা হলেন গেয়র্গ সিমোন ওম, তার ছোট ভাই গণিতবিদ মার্টিন ওম এবং তার বোন এলিজাবেথ বারবারা। গেয়র্গের দশ বছর বয়সে তার মা মারা যান।
শিক্ষাজীবন

শৈশব থেকে গেয়র্গ ও মার্টিনকে পড়াতেন তার পিতা। তারা দুজনেই গণিত, পদার্থ বিজ্ঞান, রসায়ন ও দর্শন বিষয়ে ভালো করেন। গেয়র্গ ১১ থেকে ১৫ বছর বয়স পর্যন্ত এরলাঙেন জিমনেসিয়াম থেকে বৈজ্ঞানিক প্রশিক্ষণ লাভ করেন, যা তারা দুই ভাই তাদের পিতার কাছ থেকে যা শিখেছিলেন তার বিপরীত ছিল।

গেয়র্গের পিতা যখন বুঝতে পারলেন তার সন্তান শিক্ষার সুযোগ নষ্ট করছে, তখন তিনি তাকে সুইজারল্যান্ডে পাঠিয়ে দেন। সেখানে ১৮০৬ সালের সেপ্টেম্বরে তিনি গণিতের শিক্ষক হিসেবে গোট্‌স্টাড বেই নিডাউ স্কুলে নিয়োগ লাভ করেন।

কার্ল ক্রিস্টিয়ান ফন লাংস্‌ডর্ফ ১৮০৯ সালের শুরুর দিকে এরলাঙেন বিশ্ববিদ্যালয় ছেড়ে হেইডেলবের্গ বিশ্ববিদ্যালয় এ চলে যান। গেয়র্গ ও তার সাথে হেইডেলবের্গ চলে যান এবং নতুন করে গণিত চর্চা শুরু করেন। লাংস্‌ডর্ফ তাকে তার নিজের মত করে গণিত চর্চা করতে উপদেশ দেন এবং তাকে লেওনার্ড অয়লার, পিয়ের সিমোঁ লাপ্লাস, ও সিলভেস্ত্রে ফ্রাসোয়া লাক্রোইক্সের গবেষণাপত্র পড়তে বলেন। গেয়র্গ তার উপদেশ মেনে নেন কিন্তু ১৮০৯ সালের মার্চে গোট্‌স্টাড মনাস্টারির শিক্ষকের পদ ছেড়ে দিয়ে নিউশাটেলে প্রাইভেট শিক্ষক হয়ে যান। দুই বছর তিনি প্রাইভেট শিক্ষক হিসেবে তার দায়িত্ব পালন করেন এবং লাংস্‌ডর্ফের উপদেশানুসারে তিনি তার গণিত চর্চা চালিয়ে যান। পরবর্তীতে ১৮১১ সালের এপ্রিলে তিনি এরলাঙেন বিশ্ববিদ্যালয়ে ফিরে আসেন।
মৃত্যু

গেয়র্গ ১৮৫৪ সালের ৬ জুলাই মিউনিখে মৃত্যুবরণ করেন। তাকে আল্টের সুয়েড্‌ফ্রিডফে সমাধিস্থ করা হয়।
তথ্যসূত্র

বিষয়শ্রেণী:১৭৮৯-এ জন্ম
বিষয়শ্রেণী:১৮৫৪-এ মৃত্যু
বিষয়শ্রেণী:জার্মান পদার্থবিজ্ঞানী
বিষয়শ্রেণী:জার্মান গণিতবিদ
বিষয়শ্রেণী:এরলাঙেনের ব্যক্তিত্ব
বিষয়শ্রেণী:কপলি পদক বিজয়ী
বিষয়শ্রেণী:রয়েল সোসাইটির বিদেশি সদস্য
বিষয়শ্রেণী:জার্মান প্রোটেস্ট্যান্ট
১৬ মার্চ

ঘটনাবলী

*খ্রিস্টপূর্ব ৫৯৭ – ব্যাবিলনিয়ানরা জেরুসালেম লুণ্ঠন করে এবং রাজা হিসাবে জ্যাকোনায়া কে বাদ দিয়ে জ্যাডেকিয়া কে সিংহাসন দেয়া হয়।
*১১৯০ – ইয়র্ক এর ক্লিফোর্ডস টাওয়ারে ইহুদীদের
*১৯৩৫ - বেলুড় মঠে রামকৃষ্ণ মন্দিরের ভিত্তিপ্রস্তর স্থাপিত হয়।
*১৯৮৯ – মিশরের গিজার মহা পিরামিড এর পাশে ৪,৪০০ বছর পুরানো একটি মমি পাওয়া যায়।
*২০০৫ – ইসরাইল আনুষ্ঠানিকভাবে জেরিকো নিয়ন্ত্রণ ফিলিস্তিনিদের উপর ছেড়ে দেয়।
জন্ম

* ১৭৫১ - জেমস ম্যাডিসন, মার্কিন যুক্তরাষ্ট্রের চতুর্থ রাষ্ট্রপতি।
* ১৭৮৯ - জর্জ সায়মন ও'ম, জার্মান পদার্থবিজ্ঞানী।(মৃ.১৮৫৪)
* ১৮৩৯ - সুলি প্রুদোম, ফরাসি সাহিত্যিক।
* ১৮৮০ - রাজশেখর বসু, বাঙালি সাহিত্যিক, অনুবাদক, রসায়নবিদ ও অভিধান প্রণেতা।(মৃ.১৯৬০)
* ১৮৯২ - সেসার ভাইয়েহো, পেরুর কবি, লেখক, নাট্যকার এবং সাংবাদিক।
* ১৯৪০ - বেরনার্দো বেরতোলুচ্চি, ইতালীয় চলচ্চিত্র নির্মাতা।
* ১৯৫০ - কবীর সুমন, বাঙালি গায়ক।
* ১৯৫৩ - রিচার্ড স্টলম্যান, মার্কিন প্রোগ্রামার,মুক্ত সোর্সের প্রবক্তা ও গ্নু ফাউন্ডেশনের প্রতিষ্ঠাতা।
* ১৯৫৩ - ইজাবেল উপের, ফরাসি অভিনেত্রী।
* ১৯৫৮ - বিপিন রাওয়াত, ভারতীয় প্রতিরক্ষা বাহিনীর প্রধান।(মৃ.২০২১)
* ১৯৭৪ - হিথ স্ট্রিক, জিম্বাবুয়ে ক্রিকেট দলের সাবেক অধিনায়ক। (মৃ. ০৩/০৯/২০২৩)
মৃত্যু

* ১৯৩৭ - স্যার অস্টেন চেম্বারলেইন নোবেল পুরস্কার বিজয়ী।
* ১৯৩৭ - বিমলানন্দ নাগ, বাগ্মী, ভারতীয় খ্রিস্টান ধর্মের নেতা, বাগ্মী ওদেশসেবক। (জ. ১৮৬৯)
* ১৯৭১ - অমলকৃষ্ণ সোম, বাঙালি মঞ্চাভিনেতা।
* ২০০৭ - মানজারুল ইসলাম রানা, বাংলাদেশী ক্রিকেটার।
* ২০১১ - খোন্দকার দেলোয়ার হোসেন, বাংলাদেশী রাজনীতিবিদ।
* ২০১৩ - জামাল নজরুল ইসলাম, বাংলাদেশি পদার্থবিজ্ঞানী ও গণিতবিদ।
* ২০২১ - মওদুদ আহমেদ, বাংলাদেশের আইনজীবী, রাজনীতিবিদ, সাবেক বাংলাদেশের উপরাষ্ট্রপতি ও জাতীয় পার্টির অন্যতম প্রতিষ্ঠাতা। (জ. ১৯৪০)
ছুটি ও অন্যান্য
বহিঃসংযোগ

* বিবিসি: এই দিনে
* নিউইয়র্ক টাইমস: এই দিনে


বিষয়শ্রেণী:গ্রেগরীয় পঞ্জিকার দিন
বিষয়শ্রেণী:মার্চ
লক্ষ্মীবাজার, ঢাকা

লক্ষ্মীবাজার, যা পূর্বে মিঞা সাহেব ময়দান নামে পরিচিত ছিল, পুরান ঢাকায় অবস্থিত একটি জনবহুল ঐতিহ্যবাহী এলাকা। এর নামকরণ হয়েছিল ঐ এলাকায় অবস্থিত প্রাচীন লক্ষ্মী নারায়ণ মন্দিরের নামানুসারে। পুরান ঢাকার ঐতিহ্যবাহী অনেক শিক্ষাপ্রতিষ্ঠান এখানে অবস্থিত বলে এ এলাকা ঢাকার অন্যতম গুরুত্বপূর্ণ এলাকা হিসেবে বিবেচিত।
ইতিহাস

লক্ষ্মীবাজারের পূর্বনাম মিঞা সাহেবের ময়দান। ১৭৩০ সালের দিকে কাশ্মীরের মিঞা সাহেব আব্দুর রহিম রিজভী এখানে এসে একটি খানকাহ প্রতিষ্ঠা করেন। ১৭৪৫ সালে তিনি মারা গেলে এখানে তার মাজার প্রতিষ্ঠা করা হয়। পলাশীর যুদ্ধের পর ভিখন ঠাকুর এখানে লক্ষ্মীনারায়ণ মন্দির স্থাপন করেন। তার প্রচেষ্টায় ও ইংরেজদের সহযোগিতায় ১৮৯০ সালে মিঞা সাহেব ময়দান এলাকাটি লক্ষ্মীবাজার নামকরণ করা হয়।
রাস্তা ও লেন

* কুঞ্জ বাবু লেন
* সুভাষবোস এভিনিউ
* নন্দলাল দত্ত লেন
* গোবিন্দ দত্ত লেন
* মিউনিসিপ্যাল রোড
* কে জি গুপ্ত লেন
* পাতলা খান লেন
* নাসিরুদ্দিন সর্দার লেন
* কারকুন বাড়ি লেন
* নবদ্বীপ বসাক লেন
* শ্যামাপ্রসাদ লেন
* শিংটোলা রোড
* পাঁচ ভাই ঘাট লেন
চিত্রশালা
তথ্যসূত্র


বিষয়শ্রেণী:ঢাকা
বিষয়শ্রেণী:পুরান ঢাকা
যাবুর

ইসলাম ধর্মমতে যাবুর () হলো দাউদ (আ.)-এর (ডেভিড) উপর আল্লাহর পক্ষ থেকে অবতীর্ণ একটি আসমানী কিতাব। তাওরাত (তোরাহ) ও ইনজিলের (সুসমাচার) মতো অন্যান্য গ্রন্থের পাশাপাশি কুরআনের পূর্বে আল্লাহ কর্তৃক অবতীর্ণ আসমানী কিতাবগুলোর মধ্যে এটি একটি। মুসলিম হাদিস মতে কুরআনে উল্লিখিত যাবুর হচ্ছে দাউদের সামসঙ্গীত। এটি মোট নাজিলকৃত ১০৪ টি আসমানি কিতাবের মধ্যে বড় ৪ খানা কিতাবের একটি। যেটি খ্রিস্টান ও ইহুদি ধর্মেও মর্যাদাসম্পন্ন গ্রন্থ।

প্রাক-ইসলামি আরবি কবিতায় প্রাক-ইসলামি আরবের খ্রিস্টান ভিক্ষু ও সন্ন্যাসীরা মাজমুর নামক পাঠ্যের সঙ্গে যুক্ত ছিল, অন্য প্রসঙ্গে যাকে তালপাতার নথি হিসেবে উল্লেখ করা হয়েছে। কেউ কেউ এটিকে সামসঙ্গীতের খণ্ড উল্লেখ করেছেন। মধ্যপ্রাচ্য ও দক্ষিণ এশিয়ার অনেক খ্রিস্টান হিব্রু বাইবেলে ডেভিডের সামসঙ্গীতকে বোঝানোর জন্য মাজমুর (হিন্দুস্তানি: , ) শব্দটি ব্যবহার করে থাকে।
ব্যুৎপত্তি

আরবি শব্দ যাবুর অর্থ গ্রন্থ, শিলালিপি, লেখ্য। প্রাথমিক সূত্রে এটি তালপাতায় প্রাচীন দক্ষিণ আরবীয় লেখ্যকে উল্লেখ করতে পারে।

অধিকাংশ পশ্চিমা বিদ্যাবত্তা যাবুর শব্দটি সল্টার তথা সামখণ্ড অর্থে দেখেন যেহেতু তাঁরা মনে করেন যে সামসঙ্গীত অর্থে ব্যবহৃত হিব্রু শব্দ মিজমার () বা এর আরামীয় সমতুল্য মাজমুরা ()-এর সঙ্গে আরবি যাবুর শব্দটির সংমিশ্রণ হয়ে গেছে। উক্ত অর্থে যাবুর নামটির একটি বিকল্প স্বল্পস্বীকৃত উৎস হলো যে এটি হিব্রু জিমরাহ (), যার অর্থ "গান, সঙ্গীত", বা সিপ্পুর (), যার অর্থ "গল্প", শব্দের একটি অপভ্রংশ।
বর্ণনা

যাবুর হযরত দাউদ (আ.) এর উপরে নাজিল হয়েছিল। এটি হিব্রু ভাষায় লিখিত। হযরত দাউদ -এর পুত্র হযরত সুলায়মান-এর রাজত্ব কালেও এটি পবিত্র ধর্মগ্রন্থ হিসেবে বিবেচিত হত। যা হযরত মুসা (আ.) এর উপর অবতীর্ণ তাওরাতের পরের আসমানী দ্বিতীয় বড় কিতাব।
কুরআনে উল্লেখ

কুরআনে মোট তিনবার যাবুর নামটি উল্লেখ করা হয়েছে। খোদ কুরআনেই যাবুর সম্পর্কে বিস্তারিতভাবে কিছুই বলা হয়নি, কেবল বলা হয়েছে যে এটি দাউদের কাছে অবতীর্ণ হয়েছিল এবং যাবুরে লেখা রয়েছে "আমার সৎকর্মপরায়ণ বান্দাহ্গণই পৃথিবীর উত্তরাধিকার লাভ করবে"।
সামসঙ্গীতের সঙ্গে সম্পর্ক

কুরআনে যাবুর বলতে সামসঙ্গীতকে বোঝানো হয়েছে। কুরআনের ২১:১০৫ আয়াতে বলা হয়েছে যে যাবুরে একটি উদ্ধৃতি আছে "আমার সৎকর্মপরায়ণ বান্দাহ্গণই পৃথিবীর উত্তরাধিকার লাভ করবে"। আয়াতটি সামসঙ্গীত অধ্যায় ৩৭-এর ২৯তম পদের সাথে সাদৃশ্যপূর্ণ, যেখানে বলা হয়েছে "সত্‌ লোকরা ঈশ্বরের প্রতিশ্রুত রাজ্য পাবে। সেখানে তারা চিরদিন বাস করবে।"

আহরেন্স (১৯৩০) এই মতকে সমর্থন করেন যে আল-আম্বিয়ার ১০৫ নং আয়াতটি যাবুর থেকে উদ্ধৃত হয়েছে। তিনি বলেন যে কুরআনের আয়াতে বলা হয়েছে, "স্মরণ করিয়ে দেওয়ার পর আমি যাবুরে লিখে দিয়েছি যে আমার সৎ বান্দারা পৃথিবীর উত্তরাধিকার লাভ করবে।" তাঁর সিদ্ধান্ত হলো যে এই আয়াতটি হিব্রু বাইবেল এবং আরও স্পষ্টভাবে ডেভিডের সামসঙ্গীত ৩৭-এর সঙ্গে কুরআনের একটি ঘনিষ্ঠ ও বিরল ভাষাগত সাদৃশ্য প্রকাশ করে।
হাদিসে

ইমাম বুখারির মতে সহীহ একটি হাদিসে বলা হয়েছে:
কেটুভিম

খ্রিস্টান আত্মপক্ষসমর্থক কার্ল গটলিপ ফান্ডারের যাবুর সম্পর্কে কুরআনের উল্লেখটি আসলে হিব্রু ধর্মগ্রন্থের তৃতীয় ভাগকে নির্দেশ করে, যেটি লেখ্য বা কেটুভিম নামে পরিচিত, এটি ইহুদিদের পবিত্র গ্রন্থসমূহের একটি বিস্তৃত শ্রেণী যেখানে সামসঙ্গীত এবং হিব্রু সাহিত্য ও কবিতার অন্যান্য সংগ্রহকে অন্তর্ভুক্ত করা হয়েছে।
আরও দেখুন

*আসমানী কিতাব
*সহীফা
*ইব্রাহীমের সহিফা
তথ্যসূত্র

বিষয়শ্রেণী:ধর্মগ্রন্থ
বিষয়শ্রেণী:ইসলামি গ্রন্থ
বিষয়শ্রেণী:আরব উপদ্বীপ
বিষয়শ্রেণী:ইসলামি পরিভাষা
ক্রীতদাসের হাসি

ক্রীতদাসের হাসি বাংলাদেশি কথাসাহিত্যিক শওকত ওসমান রচিত উপন্যাস। ১৯৬১ সালে রচিত উপন্যাসটি প্রথম ১৯৬২ সালে প্রকাশিত হয়। পরবর্তীকালে ২০১৫ সালে সময় প্রকাশন কর্তৃক প্রকাশিত হয়।

১৯৫৮ সালে জেনারেল আইয়ুব খানের সামরিক শাসন পাকিস্তানকে বর্বর স্বৈরশাসনের যাঁতাকলে আবদ্ধ করে। এ সময় সব ধরনের-বাক স্বাধীনতা হরণ করা হয়েছিল। তৎকালীন পাকিস্থানের স্বৈরশাসক আইয়ুব খানের শাসন ব্যবস্থাকে ব্যঙ্গ করে এ উপন্যাস রচিত হয়। এ উপন্যাসের মূল চরিত্র তাতারী। গণতান্ত্রিক চেতনাকে ভয় পায় স্বৈরাচারী শাসক। এই চেতনাকে দমন করার জন্যই আবার নেমে আসে সামরিক শাসন তবুও লেখকের প্রতিবাদ স্তব্ধ থাকেনি। রূপকের মধ্য দিয়ে তীব্র হয়ে উঠেছে এই প্রতিবাদ। প্রতিবাদে সোচ্চার হয়েছে শওকত ওসমানের ‘ক্রীতদাসের হাসি’র তাতারী। খলিফা হারুনর রশীদ কোনো কিছুর বিনিময়েই তাতারীর হাসি শুনতে পান না। খলিফার নির্দেশে হাসার চেয়ে মৃত্যুকে শ্রেয় মনে করেছে তাতারী।
তথ্যসূত্র

বিষয়শ্রেণী:বাংলা ভাষার উপন্যাস
বিষয়শ্রেণী:বাংলা ভাষার বাংলাদেশী উপন্যাস
বিষয়শ্রেণী:১৯৬৩-এর বাংলাদেশী উপন্যাস
পুতুলনাচের ইতিকথা

পুতুলনাচের ইতিকথা বাঙালি সাহিত্যিক মানিক বন্দ্যোপাধ্যায়ের লেখা তৃতীয় উপন্যাস এবং চতুর্থ মুদ্রিত গ্রন্থ। উপন্যাসটি ভারতবর্ষ পত্রিকায় বাংলা ১৩৪১ সালের পৌষ থেকে ১৩৪২ সালের অগ্রহায়ণ পর্যন্ত ধারাবাহিকভাবে প্রকাশিত হয়। পরবর্তীতে ১৯৩৬ সালে এটি বই আকারে প্রকাশিত হয়। উপন্যাসটিতে মানিক বন্দ্যোপাধ্যায়ের সমাজতান্ত্রিক মানসিকতার পরিচয় মেলে।
কাহিনী সংক্ষেপ

উপন্যাসটির কেন্দ্রীয় চরিত্র গ্রামের ডাক্তার শশী। ঈশ্বরের প্রতি তার বিশ্বাস নেই। গ্রামের পটভূমিতে শশী, শশীর পিতা, কুসুম-সহ অন্যান্য চরিত্রগুলোর মাঝে বিদ্যমান জটিল সামাজিক সম্পর্ক নিয়েই গড়ে উঠেছে উপন্যাসটির কাহিনী ও প্রেক্ষাপট। ক্ষয়িষ্ণু সমাজের প্রেম, বিরহ, দ্বেষ ও পারস্পরিক সহমর্মিতাকে উপজীব্য করে লেখা এই উপন্যাস বাংলা সাহিত্যের অন্যতম শ্রেষ্ঠ সম্পদ।
চরিত্রসমূহ

প্রধান চরিত্র

শশী এই উপন্যাসের প্রধান চরিত্র। সদ্য ডাক্তারি পাস করে সে গ্রামে আসে বাবার কাছ থেকে বিদায় নিয়ে ভিন্নতর সংস্কৃতি কিংবা সহজ ভাষায় উন্নত জীবনের সন্ধানে বেরিয়ে যাওয়ার উদ্দেশ্যে। কিন্তু শেষমেশ সে আর প্রথাগত জীবনের বাইরে যেতে পারে না।
:গ্রামীণ জীবনের প্রতিবেশ-পরিবেশের বৈচিত্র্য আর বাস্তবতার ডালপালা এমনভাবে তাকে আঁকড়ে ধরে যা ছিঁড়ে বের হওয়া শশীবাবুদের সামর্থ্যের বাইরে।

কুসুম এ উপন্যাসের নায়িকা। তার পরিচয় হলো সে তেইশ বছর বয়সি বাঁজা মেয়ে, উপন্যাসের এক চরিত্র পরাণ-এর স্ত্রী, রহস্যময়ী এবং বিচিত্ররূপিণী নারী। তার খামখেয়ালিপনা, খাপছাড়া প্রকৃতি তাকে রহস্যময়ী করে তুলেছে।

: শশীর জন্য তার ‘উন্মাদ ভালোবাসা' এই উপন্যাসের শিক্ষগত সৌন্দর্য। কুসুমের স্ফুট-অস্ফুট প্রেম শেষ পর্যন্ত অন্য রূপ নেয়, অন্য মাত্রা নেয়। চপল রহস্যময়ী নারী, জীবনীশক্তিতে ভরপুর, অদম্য অধ্যবসায়ী কুসুম জীবনরহস্যের দূত। শশী যখন তাকে ডাকে, তখন কুসুম বলে “কাকে ডাকছেন ছোটবাবু?"
অন্যান্য চরিত্র

যাদব পণ্ডিত ধার্মিক ও অলৌকিক ক্ষমতাসম্পন্ন ব্যক্তি হিসেবে গ্রামের মানুষের কাছে পরিচিত। অন্ধবিশ্বাসের ফাঁদে মানুষকে আটকে রেখে সে নিজের স্বার্থসিদ্ধি করতে জানে।
:"সামনের রথের দিন যাদব পণ্ডিত মারা যাবে।" - এই কথা চারিদিকে ছড়িয়ে যাওয়ার পর পণ্ডিতমশাইকে দেখতে পাশের গ্রামগুলো থেকে মানুষের ঢল নামে। রথের দিন ঠিকই যাদব পণ্ডিত ও তার স্ত্রী পাগলদিদি মৃত্যুবরণ করেন।

এছাড়াও এতে বিন্দু, নন্দ, কুমুদ, মতি, জয়া, বনবিহারী, নন্দলাল, যামিনী কবিরাজ ও সেনদিদির মতো নানা- রকম বাস্তব চরিত্রকে জীবনের নানা স্তর থেকে উঠিয়ে এনেছেন লেখক।
অভিযোজন

* পুতুলনাচের ইতিকথা - সুমন মুখোপাধ্যায় পরিচালিত ২০২৫-এর চলচ্চিত্র
তথ্যসূত্র

বিষয়শ্রেণী:১৯৩৬-এর উপন্যাস
বিষয়শ্রেণী:বাংলা ভাষার উপন্যাস
বিষয়শ্রেণী:মানিক বন্দ্যোপাধ্যায়ের উপন্যাস
বিষয়শ্রেণী:বাংলা ভাষার ভারতীয় উপন্যাস
বিষয়শ্রেণী:ভারতীয় উপন্যাস
বিষয়শ্রেণী:বাংলা সাহিত্য
১১ আগস্ট

ঘটনাবলী

* ৬৮৩ - মুসলমানরা সমরখন্দ বিজয় লাভ করে।
* ১৭৮০ - বার্বাডোজে হারিকেন শুরু হয়।
* ১৮১০ - আজোরে ভয়াবহ ভূমিকম্পে সাও মিগুয়েল গ্রাম তলিয়ে যায়।
* ১৮৮৪ - টেস্ট ক্রিকেটের ইতিহাসে প্রথম ডাবল সেঞ্চুরি করেন অস্ট্রেলিয়ার ম্যাকডোনেল।
* ১৮৮৮ - বন্ধ হয়ে যায় ক্যালিফোর্নিয়া থিয়েটার।
* ১৯০৮ - বিপ্লবী ক্ষুদিরাম বসুর ফাঁসি কার্যকর হয়।
* ১৯০৯ - রেডিওর বিপদবার্তা বা এসওএসের ব্যবহার শুরু হয়।
* ১৯১৪ - জন রে অ্যানিমেশন পেটেন্ট করেন।
* ১৯২২ - কাজী নজরুল ইসলামের ধুমকেতু পত্রিকা প্রকাশিত হয়।
* ১৯২৯ - ইরাক ও পারস্য শান্তিচুক্তি করে।
* ১৯২৯ - রাশিয়া ও চীনের সীমান্তে যুদ্ধ শুরু হয়।
* ১৯৫২ - মানসিক অসুস্থতার জন্য জর্দানের বাদশাহ তালাল সিংহাসনচ্যুত হন।
* ১৯৬১ - ভারতে পূর্বে পর্তুগিজ শাসিত অঞ্চল দাদরা ও নগর হাভেলিকে ভারতের সাথে যুক্ত ও একত্রিত করে নতুন কেন্দ্রশাসিত অঞ্চল দাদরা ও নগর হাভেলি গঠন করা হয়।
* ১৯৮৬ - এশিয়ার জনসংখ্যা ৩০০ কোটি পূর্ণ হয়।
* ২০০৪ - পাকিস্তান পরমাণু বিস্তার রোধ না করলে দেশটির ওপর মার্কিন কংগ্রেসের নিষেধাজ্ঞা প্রস্তাব গ্রহণের আহবান করা হয়।
* ২০০৮ - গ্রীষ্মকালীন অলিম্পিকে মহিলাদের ৪০০ মিটার ফ্রিস্টাইল শেষ হয়। একই দিনে মহিলাদের ২০০ মিটার ফ্রিস্টাইল সাঁতার প্রতিযোগিতা শুরু হয়।
* ২০১২ - বাংলাদেশ সেনাবাহিনীর একজন অবসরপ্রাপ্ত কর্মকর্তা শাফাত জামিল বীর বিক্রমের মৃত্যু।
জন্ম

* ১৫১১ - তুলসীদাস, হিন্দি কবি ও সাধক। (মৃ. ১৬২৩)
* ১৭৩৭ - ইংরেজ ভাস্কর জোসেফ নোলেকেনস।
* ১৮৫৮ - নোবেলজয়ী [১৯২৯] ওলন্দাজ চিকিৎসক ক্রিস্টিয়ান আইকমান।
* ১৮৭০ - টম রিচার্ডসন, ইংরেজ ক্রিকেটার।
* ১৯০৮ - পুলিনবিহারী সেন খ্যাতনামা বাঙালি রবীন্দ্র-বিশারদ।(মৃ.১৪/১০/১৯৮৪)
* ১৯১১ - প্রেম ভাটিয়া, সাংবাদিক।
* ১৯২৯ - মানবেন্দ্র মুখোপাধ্যায় ভারতীয় বাঙালি সঙ্গীতশিল্পী ও সুরকার।(মৃ.১৯/০১/১৯৯২)
* ১৯৩৭ - সালমা সোবহান, বাংলাদেশের প্রখ্যাত ব্যারিস্টার, শিক্ষক, মানবাধিকারকর্মী।
* ১৯৩৮ - চঞ্চল কুমার মজুমদার, শান্তিস্বরূপ ভটনাগর পুরস্কারে সম্মানিত আন্তর্জাতিক খ্যাতিসম্পন্ন ভারতীয় পদার্থবিজ্ঞানী ।(মৃ.২০/০৬/২০০০)
* ১৯৬৫ - ভায়োলা ডেভিস, মার্কিন অভিনেত্রী ও প্রযোজক।
* ১৯৭০ - জিয়ানলুকা পেসোত্তো, ইতালীয় ফুটবলার।
* ১৯৮৩ - ক্রিস হেমসওর্থ, অস্ট্রেলীয় অভিনেতা।
মৃত্যু

* ১৯০৮ - ক্ষুদিরাম বসু ভারতের স্বাধীনতা সংগ্রামের বাঙালি বিপ্লবীর ফাঁসির মঞ্চে আত্মবলিদান।(জ.০৩/১২/১৮৮৯)
* ১৯৩৫ - স্যার দেবপ্রসাদ সর্বাধিকারী, কলকাতা বিশ্ববিদ্যালয়ের প্রথম বেসরকারি ( ১৯১৪-১৯১৮) উপাচার্য। (জ.১৮৬২)
* ১৯৫৫ - অমলেন্দু দাশগুপ্ত, বাঙালি সাহিত্যিক। (জ. ১৯০৩)
* ১৯৭০ - ইরাবতী কার্বে ভারতের মহারাষ্ট্রের একজন নৃবিজ্ঞানী, সমাজবিজ্ঞানী, শিক্ষাবিদ এবং লেখক।(জ.১৫/১২/১৯০৫)
* ১৯৭২ - নোবেজয়ী [১৯৫১] আফ্রিকান-মার্কিন অণুজীব বিজ্ঞানী ম্যাক্স থিলাব।
* ১৯৯০ - ননীগোপাল চক্রবর্তী বাঙালি শিশু সাহিত্যিক।(জ.১২/১২/১৯০৫)
* ১৯৯৫ - আলোন্‌জো চার্চ, মার্কিন গণিতবিদ এবং যুক্তিবিদ। (জ. ১৯০৩)
* ২০০০ - ঊষা মেহতা, গান্ধীবাদী, ভারতের স্বাধীনতা সংগ্রামী ও কংগ্রেস রেডিওর সংগঠক। (জ.১৯২০)
* ২০১২ - শাফায়াত জামিল বীর বিক্রম, বাংলাদেশ সেনাবাহিনীর অবসরপ্রাপ্ত কর্মকর্তা। (জ. ১৯৪০)
* ২০১৮ - বিদ্যাধর সূর্যপ্রসাদ নাইপল, ভারতীয়-নেপালীয় বংশোদ্ভূত ত্রিনিদাদীয় সাহিত্যিক। (জ.১৭/০৮/ ১৯৩২)
* ২০২৩ - বিকাশ চন্দ্র সিং, ভারতীয় বাঙালি পদার্থবিজ্ঞানী। (জ.১৯৪৫)
ছুটি ও অন্যান্য

বহিঃসংযোগ

বিষয়শ্রেণী:গ্রেগরীয় পঞ্জিকার দিন
বিষয়শ্রেণী:আগস্ট
হাতীবান্ধা উপজেলা

হাতিবান্ধা বাংলাদেশের লালমনিরহাট জেলার অন্তর্গত একটি উপজেলা।
অবস্থান

এই উপজেলার উত্তরে পাটগ্রাম উপজেলা ও ভারতের পশ্চিমবঙ্গ, দক্ষিণে কালীগঞ্জ উপজেলা, পূর্বে ভারতের পশ্চিমবঙ্গ, পশ্চিমে নীলফামারী জেলার ডিমলা উপজেলা ও জলঢাকা উপজেলা।
প্রশাসনিক এলাকা

এই উপজেলার অন্তর্গত ইউনিয়ন গুলো হলো:
* বড়খাতা ইউনিয়ন
* গড্ডিমারী ইউনিয়ন
* সিংগীমারী ইউনিয়ন
* টংভাঙ্গা ইউনিয়ন
* সিন্দুর্ণা ইউনিয়ন
* পাটিকাপাড়া ইউনিয়ন
* ডাউয়াবাড়ী ইউনিয়ন
* নওদাবাস ইউনিয়ন
* গোতামারী ইউনিয়ন
* ভেলাগুড়ি ইউনিয়ন
* সানিয়াজান ইউনিয়ন
* ফকিরপাড়া ইউনিয়ন
জনসংখ্যার উপাত্ত
শিক্ষা

উল্লেখযোগ্য শিক্ষাপ্রতিষ্ঠান

* সরকারি আলিমুদ্দিন কলেজ
* হাতিবান্ধা মহিলা কলেজ
* হাতীবান্ধা এসএস উচ্চ বিদ্যালয়
* হাতীবান্ধা আদর্শ উচ্চ বিদ্যালয়
* দইখাওয়া আদর্শ কলেজ
* বড়খাতা ডিগ্রি কলেজ
* বড়খাতা উচ্চ বিদ্যালয়
* উত্তর বিছনদই সঃ প্রাঃ বিদ্যাঃ
* পারুলিয়া উচ্চ বিদ্যালয় এন্ড কলেজ
* আলহাজ্ব সমসের উদ্দিন উচ্চ বিদ‍্যালয়
* দোয়ানী উচ্চ বিদ্যালয়
অর্থনীতি

এই এলাকার বেশীরভাগ লোকজন কৃষি কাজ করে। উপজেলাটির তিস্তা তীরবর্তী চরাঞ্চলে হওয়ায় এখানে তামাক ভুট্টাসহ বিভিন্ন ফসলের ভাল ফলন হয়। এছারাও এই উপজেলায় রয়েছে বিভিন্ন পেশাজীবী যেমন ডাক্তর, ইঞ্জিনিয়ার, ব্যাংকার, শিক্ষক, ইত্যাদি।
উল্লেখযোগ্য ব্যক্তিত্ব:

* মোঃ মোতাহার হোসেন—বীর মুক্তিযোদ্ধা ও মন্ত্রী এবং জাতীয় সংসদ সদস্য।
* জয়নুল আবেদীন সরকার—সাবেক সংসদ সদস্য
* মু. আবুল কাসেম: বাংলাদেশি কৃষিবিদ
* মসিউর রহমান রাঙ্গা: সাবেক সংসদ সদস্য
নদ-নদী

* তিস্তা নদী
দর্শনীয় স্থান

* হাফেজ সাহেবের মাজার শরীফ
* তিস্তা ব্যারেজ
* শালবন
* বাংলাদেশ পুলিশ জাদুঘর
শিক্ষা

* নওদাবাস কালীমোহন তফশীলি উচ্চ বিদ্যালয়
* হাতিবান্ধা আদর্শ উচ্চ বিদ্যালয়
* সরকারি আলিমুদ্দিন কলেজ
* হাতীবান্ধা মহিলা কলেজ
* বড়খাতা কলেজ
* জামসেদ আলী কৃষি প্রযুক্তি ইনস্টিটিউট
* সরকারি এস এস উচ্চ বিদ্যালয়
* শাহ গরীবুল্লাহ বালিকা বিদ্যালয়
* বড়খাতা উচ্চ বিদ্যালয়
* মোজাম্মেল হোসেন আহমেদ উচ্চ বিদ্যালয়
* গোতামারী ডি.এন.এস.সি.উচ্চ বিদ্যালয়
* আলহাজ্ব সমসের উদ্দিন উচ্চ বিদ্যালয়
* পারুলিয়া তফশীলি উচ্চ বিদ্যালয় এন্ড কলেজ
* উত্তর পারুলিয়া আদর্শ মাধ্যমিক বিদ্যালয়
* কেতকীবাড়ি দাখিল মাদ্রাসা
* গাওচুলকা আনছারিয়া আলিম মাদ্রাসা
* পাটিকাবাড়ী জহুরীয়া দাখিল অনলাইন মাদ্রাসা
তথ্যসূত্র
বহিঃসংযোগ

*


বিষয়শ্রেণী:লালমনিরহাট জেলার উপজেলা
বিষয়শ্রেণী:হাতীবান্ধা উপজেলা
কাহারোল উপজেলা

কাহারোল উপজেলা বাংলাদেশের দিনাজপুর জেলার অন্তর্গত একটি প্রশাসনিক এলাকা।
অবস্থান ও আয়তন

দিনাজপুর জেলার অন্তর্গত কাহারোল উপজেলা মোট আয়তন ২০৫.৫৪ বর্গ কি: মিটার। এ উপজেলার উত্তরে বীরগঞ্জ উপজেলা, দক্ষিণে দিনাজপুর সদর উপজেলা ও বিরল উপজেলা, পূর্বে খানসামা উপজেলা ও দিনাজপুর সদর উপজেলা, পশ্চিমে বোচাগঞ্জ উপজেলা।
প্রশাসনিক অবস্থা

* ইউনিয়ন : ৬টি - ডাবোর, রসুলপুর, মুকুন্দপুর, তারগাঁও, সুন্দরপুর ও রামচন্দ্রপুর;
* মৌজা : ১৫৩টি;
* গ্রাম : ১৫২টি।
ইতিহাস

কাহারোল উপজেলা দিনাজপুর জেলার অধীনে গঠিত ছোট একটি উপজেলা যা ব্রিটিশ শাসন আমলে ১৯১৫ সালে থানা হিসেবেগঠিত হয়েছিল। পরবর্তীতে ১৯৮৩ সালে এটি উপজেলা ঘোষিত হয়। এ উপজেলা মোট ৬টি ইউনিয়ন, ১৫৩টি মৌজা, ১৫২টি গ্রাম নিয়ে গঠিত। উপজেলার নামকরনের সঠিক ইতিহাস জানা যায় নাই। তবে জনশ্রুতি রয়েছে যে, এখানে অনেকদিন আগে ‘‘কাহার’’ নামে একটি আদিবাসী সম্প্রদায় বসবাস করত। তারা সন্ধ্যে বেলায় একত্রে গান করত যাকে স্থানীয় ভাষায় ‘‘রোল’’ বলা হতো। সাধারণ মানুষের বিশ্বাস ‘কাহার’ এবং ‘রোল’ এই দু’টি শব্দ থেকে উদ্ভব হয়েছে কাহারোল উপজেলার নাম।
জনসংখ্যার উপাত্ত

২০২১ সালের আদমশুমারি অনুযায়ী জনসংখ্যা ১৫৪৪৩২: পুরুষ ৭৭২৫৩ মহিলা ৭৭১৭৯ মুসলিম ৮৩২৩৪ হিন্দু
৬৮০৪৩ খ্রিষ্টান ১২৪০ এবং অন্যান্য ১৯১৫। এ উপজেলায় সাঁওতাল আদিবাসী জনগোষ্ঠী বসবাস রয়েছে।
শিক্ষা

কলেজের সংখ্যা ৭টি, হাই স্কুলের সংখ্যা ৪৬টি, মাদ্রাসার সংখ্যা ১৪টি, সরকারি প্রাথমিক বিদ্যালয়ের সংখ্যা ১২১টি।
অর্থনীতি

অর্থকরী ফসল ধান, গম, ভুট্টা, আখ, রবিশস্য ইত্যাদি।
নদীসমূহ

কাহারোল উপজেলায় ৩টি নদী রয়েছে। নদীগুলো হচ্ছে পুনর্ভবা নদী, ঢেপা নদী এবং আত্রাই নদী।
উল্লেখযোগ্য ব্যক্তিত্ব
দর্শনীয় স্থান

থাম্ব|কান্তনগর মন্দির


কাহারোল উপজেলায় বাংলাদেশ প্রত্নতত্ত্ব অধিদপ্তর এর তালিকাভুক্ত দুটি প্রত্নতাত্ত্বিক স্থাপনা কান্তনগর মন্দির ও নয়াবাদ মসজিদ রয়েছে। এছাড়াও রয়েছে বেহুলা ও লক্ষিন্দরের সমকালীন পটভূমিতে খনন করা লক্ষীন্দর পুকুর।
বিবিধ

আরও দেখুন

* দিনাজপুর জেলা;
* রংপুর বিভাগ।
তথ্যসূত্র

https://bn.banglapedia.org/index.php?title=কাহারোল_উপজেলা

3. https://www.shomoyeralo.com/details.php?id=271142
বহিঃসংযোগ

*


বিষয়শ্রেণী:দিনাজপুর জেলার উপজেলা
বিষয়শ্রেণী:কাহারোল উপজেলা